STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.2 | 2021.gada 4.janvārī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Aizsardzības ministrijas pārstāvis | − | V.Rakstiņš |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | I.Eglītis |
| Ekonomikas ministrijas pārstāvis | − | D.Brūklītis |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | I.Braunfelde |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretārs  | − | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāvis | − | J.Zīvarts |
| Kultūras ministrijas pārstāvis | − | U.Zariņš |
| Kultūras ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Satiksmes ministrijas pārstāvis | − | D.Merirands |
| Satiksmes ministrijas pārstāve | − | L.Priedīte-Kancēviča |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas valsts sekretārs | − | E.Balševics |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve | − | I.Pavlova |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Latvijas Pašvaldību savienības priekšsēdis | − | G.Kaminskis |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Rudzīte |
| Latvijas Pašvaldību savienības pārstāve | − | I.Dundure |
| Slimību profilakses un kontroles centra pārstāvis | − | J.Perevoščikovs |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas priekšnieks | − | A.Ruks |
| Valsts policijas pārstāvis  | − | A.Grišins |
| Valsts policijas pārstāvis | − | N.Krapsis |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja un Veselības ministrijas pārstāves sniegto informāciju par aktuālo epidemioloģiskās drošības situāciju un veselības aprūpes sistēmas kapacitāti un noslodzi.
2. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem noliktavās.
3. Pieņemt zināšanai Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu iepirkumiem un plānotajām piegādēm.
4. Ņemot vērā, ka epidemioloģiskā situācija joprojām neuzlabojas, daļa noteikto ierobežojumu joprojām ir saglabājama un tie atceļami tikai pēc situācijas uzlabošanās.
5. Pieņemt zināšanai Veselības ministrijas pārstāves sniegto informāciju, ka pēc epidemioloģiskās situācijas uzlabošanās, lai novērstu atkārtotu COVID-19 izplatības uzliesmojumu, pāreja no ārkārtējās situācijas tiek plānota III posmos vismaz ar 2 nedēļu intervālu. Veselības ministrijai izstrādātos priekšlikumus nosūtīt koordinācijas grupas dalībniekiem un izskatīt tos kādā no nākamajām koordinācijas grupas sēdēm.
6. Satiksmes ministrijai sagatavot priekšlikumus normatīvajam regulējumam, lai uz laiku sašaurinātu pašvaldību noteiktās pasažieru grupas, kurām piešķirtas sabiedriskā transporta braukšanas maksas atlaides.
7. Konceptuāli atbalstīt Ekonomikas ministrijas sagatavotos priekšlikumus epidemioloģiskās drošības prasībām tirdzniecības nozarē. Regulējumā ir jābūt konkrētām prasībām, kuras ir saprotamas un izkontrolējamas bez plašām interpretācijas iespējām. Ekonomikas ministrijai, ņemot vērā diskusiju sēdē un atbalstītos priekšlikumus, sagatavot attiecīgus grozījumus Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" (turpmāk – grozījumi rīkojumā Nr.655) un iesniegt tos izskatīšanai Ministru kabineta 2021.gada 5.janvāra sēdē. Par regulējuma spēkā stāšanos lemt Ministru kabineta sēdē.
8. Valsts policijai apkopot informāciju par konstatētajiem problēmjautājumiem un praksē identificētajām problēmsituācijām saistībā ar Administratīvā procesa likuma piemērošanu par epidemioloģisko prasību neievērošanu un kopīgi ar Tieslietu ministriju izvērtēt nepieciešamību sagatavot priekšlikumus procedūru atvieglošanai un procesa paātrināšanai.
9. Pieņemt zināšanai Satiksmes ministrijas sagatavotos priekšlikumus normatīvajam regulējumam saistībā ar starptautisko pasažieru pārvadājumu organizēšanu. Konceptuāli atbalstīt pieeju, ka COVID-19 infekcijas testa esamība (veikts pēdējās 72 stundās) ir attiecināma arī uz personām, kas valsts robežu šķērso ar privāto transportu. Satiksmes ministrijai kopīgi ar Veselības ministriju turpināt diskusiju par izņēmumu grupām, kurām nav nepieciešama COVID-19 infekcijas testa uzrādīšana. Satiksmes ministrijai sagatavot konceptuālai diskusijai Ministru kabineta 2021.gada 5.janvāra sēdē prezentāciju par konceptuāli atbalstītajiem priekšlikumiem normatīvajam regulējumam.
10. Pieņemt zināšanai Izglītības un zinātnes ministrijas pārstāvju sniegto informāciju par sagatavotajiem priekšlikumiem saistībā ar izglītības procesa atsākšana skolās 2021.gadā. Konceptuāli atbalstīt pieeju, ka noteiktie ierobežojumi tiek pagarināti, izņemot attiecībā uz 1.-4.klašu skolēniem un 9. un 12.klašu skolēniem. Veselības ministrijai grozījumus iekļaut ministrijas gatavotajos grozījumos rīkojumā Nr.655 un iesniegt tos izskatīšanai Ministru kabineta 2021.gada 5.janvāra sēdē.
11. Ņemot vērā, ka pašreiz nav noteiktu konkrētu Ārlietu ministrijas organizētu repatriācijas reisu, neatbalstīt Ārlietu ministrijas sagatavoto priekšlikumu grozījumiem rīkojumā Nr.655 virzīšanu izskatīšanai Ministru kabinetā.
12. Atbalstīt Labklājības ministrijas kopīgi ar Tieslietu ministriju sagatavoto priekšlikumu grozījumiem (vecāku saskarsmes tiesības) virzīšanu izskatīšanai Ministru kabinetā. Veselības ministrijai grozījumus iekļaut ministrijas gatavotajos grozījumos rīkojumā Nr.655 un iesniegt tos izskatīšanai Ministru kabineta 2021.gada 5.janvāra sēdē.
13. Pieņemt zināšanai Slimību profilakses un kontroles centra pārstāvja un Veselības ministrijas pārstāves sniegto informāciju par esošo kārtību un praksi saistībā ar informācijas apmaiņu ar darba devējiem COVID-19 kontaktpersonu apziņošanai / identificēšanai. Veselības ministrijai izvērtēt nepieciešamību sagatavot precizējumus normatīvajā regulējumā.
14. Atbalstīt priekšlikumu, ka Veselības ministrija noteikumu projektā par grozījumiem Ministru kabineta 2020. gada 9. jūnija noteikumos Nr. 360"Epidemioloģiskās drošības pasākumi Covid-19 infekcijas izplatības ierobežošanai" (vakcīnas) iekļauj arī Izglītības un zinātnes ministrijas sagatavoto grozījumu (pedagoģiskā procesa organizēšana izglītības iestādē).

Sēdi slēdz plkst. 19.35

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu